પાટીદાર અનામત આંદોલન મોટા પ્લેટફોર્મ માટે રાજકોટમાં યોજાનાર મેચનો ઉપયોગ કરશે તે જાહેરાતે પોલીસની ઉંઘ તો હરામ કરી નાખી છે પણ એસસીએ તેને ગંભીરતાથી ન લઈ રહ્યું હોય તેમ આજે યોજાયેલી પત્રકાર પરીષદમાં જણાવ્યુ હતુ કે મેચને લઈને કોઈ પ્રેશર નથી, જે રીતે આયોજન હોય તે રીતે છે. બીસીસીઆઈનું આંદોલન વિશે શું વલણ હશે તે પ્રશ્ન પુછતા ઉત્તર મળ્યો કે મેચ યોજવાની જવાબદારી એસસીસેની છે તેથી આ મામલે બીસીસીઆઈને કોઈ જાણ કરવામા આવી નથી. સુરક્ષા સંબંધે એસો. દ્વારા પોતાની રીતે જરૃરી છે તેવી સુવિધા છે બાકી પોલીસની કામગીરી રહેશે. જે કોઈ મેચને અવરોધરૃપ બનશે તો તેને સ્ટેડિયમ બહાર લઈ જવાશે. મોટી સંખ્યામાં લોકો પ્રદર્શન કે મેચ અટકાવવાની કોશિશ કરશે તો આખો પ્રેક્ષક બ્લોક ખાલી કરવામા આવશે. આજ હેતુસર નવી ટિકીટ કે જેમાં નંબર હશે અને આઈ.ડી. પ્રુફ વેચાણ સમયે લેવામા આવશે તેથી કોણ અવરોધરૃપ થયુ તેની તમામ વિગતો પોલીસને મળી રહે. મેદાનમાં વોટર બોટલ પણ પ્રતિબંધ મૂકયો છે. પાણી તેમજ ભોજનની અલગ વ્યવસ્થા રાખવામા આવી છે.